На основу члана 111. став 3. Закона о државним службеницима („Службени гласник Републике Српске“ бр. 118/08, 117/11, 37/12 и 57/16) и чланова 3. и 7. Уредбе о јединственим правилима и процедури јавне конкуренције за запошљавање намјештеника („Службени гласник Републике Српске“ бр. 38/12 и 20/15) Републички центар за истраживање рата, ратних злочина и тражење несталих лица, расписује

**ЈАВНИ КОНКУРС**

**за попуну упражњеног радног мјеста**

1. Републички центар за истраживање рата, ратних злочина и тражење несталих лица, Трг јасеновачких жртава 4, 78000 Бања Лука, расписује јавни конкурс за попуну једног упражњеног радног мјеста намјештеника са једним извршиоцем за сљедеће упражњено радно мјесто:
2. **Сарадник за евидентирање и систематизовање података у Одсјеку за обраду података и документације, Одјељење за истраживање рата - 1 извршилац**

Опис послова: обавља оперативне послове рада на рачунару који су потребни за обављање послова Одјељења, уноси податке и документацију у базе података и евиденције Центра, скенира, сортира, обрађује и архивира документацију, врши и друге послове које му одреди руководилац Одсјека.

Статус и категорија радног мјеста: намјештеник прве категорије са средњом стручном спремом.

1. Општи услови за наведено радно мјесто:
2. да је држављанин Републике Српске или Босне и Херцеговине;
3. да је старији од 18 година;
4. да има општу здравствену способност;
5. да није осуђиван/а за кривично дјело на безусловну казну затвора од најмање шест мјесеци или за киривично дјело које га чини неподобним за обављање послова у републичком органу управе;
6. да није отпуштен из органа управе као резултат дисциплинске мјере на било којем нивоу власти у Босни и Херцеговини три године прије објављивања конкурса.
7. Посебни услови за наведено радно мјесто:
8. IV степен стручне спреме - гимназија или економска школа или техничка школа – смјер друмски саобраћај,
9. најмање шест мјесеци радног искуства у траженом степену образовања и
10. познавање рада на рачунару.
11. Мјесто, начин и рок подношења пријава и тражених доказа

Пријава на јавни конкурс доставља се на прописаном Обрасцу за пријаву који је доступан на веб страници Републичког центра за истраживање рата, ратних злочина и тражење несталих лица [www.rcirz.org](http://www.rcirz.org), а може се преузети и у Републичком центру за истраживање рата, ратних злочина и тражење несталих лица.

На прописаном обрасцу пријаве на јавни конкурс кандидати су обавезни навести тачне податке о радном мјесту и објављеном конкурсу, личне податке, податке о образовању, радном искуству, додатним способностима (знање страних језика, служење рачунаром и сл.) као и посебне изјаве, а тачност ових података кандидат потврђује својим потписом.

Уз пријаву на јавни конкурс, кандидати прилажу копије сљедећих докумената:

1. дипломе/свједочанства о завршеној средњој стручној спреми,
2. увјерења или потврде о радном искуству у траженом степену образовања.

Испуњеност других услова наведених у јавном конкурсу кандидати доказују изјавом која је саставни дио пријаве на јавни конкурс.

Пријаве се могу достављати лично или путем поште на адресу: Републички центар за истраживање рата, ратних злочина и тражење несталих лица, Трг јасеновачких жртава 4, 78000 Бања Лука. Неблаговремене, неразумљиве и непотпуне пријаве, као и пријаве кандидата који не испуњавају опште и посебне услове из јавног конкурса, Републички центар за истраживање рата, ратних злочина и тражење несталих лица одбацује закључком.

1. Сви кандидати који испуњавају опште и посебне услове позивају се на улазни интервју.

Улазни интервју подразумијева појединачни разговор са кандидатима на основу којег се утврђује способност кандидата да ради на одређеном радном мјесту на које се конкуренција односи, његова способност, начин организовања и извршавања послова на том радном мјесту.

О времену и мјесту одржавања интервјуа сви кандидати ће бити благовремено обавијештени писаним путем.

Сви кандидати који приступе улазном интервјуу обавезни су донијети личну карту или пасош на увид Конкурсној комисији. У супротном неће моћи приступити истом.

1. Изабрани кандидат након спроведеног јавног конкурса, прије заснивања радног односа, обавезан је да у року од седам (7) дана од дана објављивања резултата јавне конкуренције на интернет страници и на огласној табли Републичког центра за истраживање рата, ратних злочина и тражење несталих лица, достави Комисији оригинале или овјерене фотокопије сљедећих докумената:
2. увјерења о држављанству Републике Српске или Босне и Херцеговине,
3. увјерења о општој здравственој способности,
4. дипломе о одговарајућој стручној спреми,
5. потврде о радном искуству у траженом степену образовања,
6. увјерења да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у републичком органу управе.

Уколико изабрани кандидат не достави оригинале или овјерене фотокопије тражених докумената у прописаном року или ако на основу достављених доказа Комисија утврди да кандидат не испуњава опште и посебне услове, позваће сљедећег кандидата по броју освојених бодова са Листе успјешних кандидата да достави наведене документе.

1. Републички центар за истраживање рата, ратних злочина и тражење несталих лица ће објавити резултате јавне конкуренције на огласној табли и интернет страници Републичког центра за истраживање рата, ратних злочина и тражење несталих лица.

Обавјештење и рјешење о избору доставиће се свим кандидатима који су учествовали на интервјуу.

**Јавни конкурс остаје отворен петнаест дана од дана објављивања у дневном листу „Глас Српске“.**

Број: 08/4.5/120-1391/23

Датум: 18. 9. 2023. године.

в.д. Д И Р Е К Т О Р А

Виктор Нуждић